Diari Oficial de la Generalitat Valenciana


Sumari del DOGV 5555, del 13-07-2007 (2007/9098)

RESOLUCIÓ de 4 de juliol de 2007, de la directora de l'Institut Valencià d'Avaluació i Qualitat Educativa, per la qual es concedixen els Premis 2007 de la Comunitat Valenciana a les iniciatives, bones pràctiques educatives i plans de convivència per a la millora de la convivència i la prevenció de la violència escolar.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5555

Data del DOGV
:   13-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9098


Data del document
:   04-07-2007

Organisme emissor
:   Conselleria d'Educació

Tipus de document
:   Resolució

Descriptors 

:   * educació cívica
    * premi cultural
    * centre d'ensenyament
    * distinció honorífica
    * violència

RESOLUCIÓ de 4 de juliol de 2007, de la directora de l'Institut Valencià d'Avaluació i Qualitat Educativa, per la qual es concedixen els Premis 2007 de la Comunitat Valenciana a les iniciatives, bones pràctiques educatives i plans de convivència per a la millora de la convivència i la prevenció de la violència escolar. [2007/9098]
Per Orde de 19 de gener de 2007, de la conselleria de Cultura, Educació i Esport (DOCV núm. 5.457, de 23 de febrer de 2007), es convoquen els Premis 2007 de la Comunitat Valenciana a les iniciatives, bones pràctiques educatives i plans de convivència per a la millora de la convivència i la prevenció de la violència escolar.
Obrant en poder de l'òrgan instructor totes les sol·licituds presentades, es va constituir la comissió per a l'estudi i valoració de les sol·licituds, segons establix la base sèptima de l'annex I de l'esmentada orde, la comissió ha elevat a la directora de l'Institut Valencià d'Avaluació i Qualitat Educativa la proposta de concessió d'ajudes.
Estudiada esta proposta i en virtut de la delegació efectuada per la disposició final primera de la mencionada orde, resolc:
Primer
Concedir els Premis 2007 en les modalitats A, B i C als centres docents que figuren relacionats en l'annex I d'esta resolució, on apareixen reflectits el títol dels treballs presentats, la quantia del premi obtingut per al centre docent i els autors d'estos a càrrec de la línia de subvenció T6022000 del programa 421.50 dels pressupostos de la Generalitat per a l'any 2007, si els centres docents premiats són privats concertats, o bé a càrrec del capítol II, del programa 421.50 dels pressupostos de la Generalitat per a l'any 2007, si els centres docents premiats són públics.
Segon
Concedir el Premi Extraordinari 2007 del conseller d'Educació, al Centre de Formació, Innovació i Recursos Educatius (CEFIRE) d'Elda (Alacant), per la trajectòria seguida en l'elaboració de materials per al foment de la convivència escolar i en particular pel treball «Programa d'educació emocional i prevenció de la violència».
Tercer
Concedir mencions honorífiques per la qualitat dels treballs presentats, sense dotació econòmica, als centres docents relacionats en l'annex II.
Quart
El pagament dels premis es farà conforme disposa la base desena de l'annex I de l'esmentada orde de 19 de gener de 2007, per transferència bancària a nom del centre premiat.
Quint
Els centres beneficiaris d'estos premis hauran de complir les obligacions a què es referix la base desena de la mencionada orde.
Sext
Els autors dels treballs premiats hauran d'omplir i presentar en el termini de 15 dies a comptar de l'endemà de la publicació d'esta resolució, el document de cessió de drets de propietat intel·lectual, d'acord amb el que establix la base onzena de l'annex I i segons model (annex IV), de la mencionada Orde de 19 de gener de 2007.
Sèptim
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda pels centres privats concertats, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 4 de juliol de 2007.- La directora de l'Institut Valencià d'Avaluació i Qualitat Educativa, p. d. (Orde de 19.01.2007, DOCV núm. 5.447, de 23.02.2007): Auxiliadora Hernández Miñana.